Կարդացեք նաև «Նոր Հայաստան, նոր Հայրապետ» շարժման կամ նախաձեռնության անդամների կամ սատարողների մեծամասնության ֆեյսբուքյան մեկնաբանությունները «Ֆեյսբուք»-ի այլ օգտատերերի այն գրառումների և «Ֆեյսբուքում» զետեղված ԶԼՄ-ների այն հրապարակումների տակ, որոնք անթույլատրելի են համարում կաթողիկոսի նկատմամբ բամբասանքը, զրպարտությունն ու վիրավորանքը: Այն հրապարակումների տակ, որոնք թեկուզ շատ մեղմորեն քննադատում են ՀՀ ոստիկանությանը և մարդու իրավունքների պաշտպանին` կարգազանցների և օրինազանցների նկատմամբ համապատասխան միջոցներ չձեռնարկելու համար, ինչն արդեն իսկ պարտավոր էին անել: Նույն խաժամուժի նույն վայրահաչությունն է, զրպարտության, վիրավորանքի, հայհոյանքի, սպառնալիքի ճիշտ նույն բառապաշարը, որը Նիկոլի վկաների կողմից իբր թե սիրո և հանդուրժողականության դրսևորում հանդիսացող «թավշյա հեղափոխության» օրերին գործածվում էր նրանց նկատմամբ, ովքեր թեկուզ Սերժ Սարգսյանին ու ՀՀԿ-ին չպաշտպանելով, իրենց ֆեյսբուքյան էջերում փոքր-ինչ «ծուռ» և ոհմակին դուր չեկող ինչ-որ կարծիք էին արտահայտում: Ձեռագիրը հար և նման է, հետևություններն ինքներդ արեք, թե ովքեր կամ ինչ ուժեր են կանգնած հիշյալ նախաձեռնության հետևում: